KLUBI 700
Bebo Normanin sisko ei osannut sanoa "isoveli" ja kutsui tätä Beboksi.
Sillä tavalla Jeffrey Steven Norman sai lempinimensä.
Tutustutaanpa tämän loistavan lauluntekijän uraan.
Bebo Norman otti 17-vuotiaana kitaransa ja alkoi säveltää lauluja.
Hän valitsi musiikin tekemisen lääketieteellisen sijasta.
Vuonna 1996 Bebo soitti kahviloissa.
Hän myi autostaan käsin 50 000 kappaletta CD-levyään.
Debyyttialbumi myi enemmän kuin Backstreet Boysien levy.
Hän pääsi CCM:n kanteen. Se oli harvinainen kunnia muusikolle.
Sen jälkeen hän on valloittanut tuhansien ihailijoiden sydämet.
Uudella levyllään "Lights of Distant Cities" Bebo vuodattaa -
20 vuoden kokemuksensa muuttumattomasta Jumalasta.
Tervetuloa taas ohjelmaan, Bebo Norman. Tai siis Jeffrey Steven.
Jos puhut noin, muistutat äitiäni. ―Selvä, kutsun sinua Beboksi.
―Bebo on söpö nimi 4-vuotiaalle, ei 40-vuotiaalle.
Täytit juuri 40 vuotta ja olet urasi huipulla.
Sinulta ilmestyi uusi CD, ja olet lopettamassa. Miksi ihmeessä?
Kun valmistuin yliopistosta, halusin mennä lääketieteelliseen.
Se oli turvallinen tie. Halusin tehdä niin.
Jumala kutsui minut kulkemaan turvatonta tietä, tekemään musiikkia.
Vuoden koejakso venyi 20 vuodeksi.
Nyt olisi turvallisinta jatkaa musiikin tekemistä, mutta koen, -
että Jumala kutsuu minua taas tuntemattomille alueille.
Sinulla ei siis ole suunnitelmaa.
―Ei ole. Vaimoni sanoo: "Joo, sinullahan ei ole mitään suunnitelmia."
Vaimoni on ollut aivan upea.
Koen kutsua lähinnä musiikin jättä- miseen, en jonkin muun tekemiseen, -
mutta on joitakin asioita, joihin odotan pääseväni paneutumaan.
Siihen tosin menee vielä aikaa. ―Unelmoitko yhä lääketieteellisestä?
En unelmoi. Keskustelin erään ystäväni kanssa, joka on lääkäri.
Monet hänen opiskelutovereistaan olivat 35―40-vuotiaita, -
mutta haluan olla kotona perheeni parissa.
Olen ollut poissa todella paljon viimeisten 20 vuoden aikana.
―Kuinka vanhoja poikasi ovat? ―Kuusi ja kolme.
He ovat alkaneet harrastaa urheilua. Sitten on koulu.
Tähän liittyy niin paljon aikatauluja.
Sain monta vahvistusta siitä, että minun pitää olla nyt kotona.
―Ihmiset eivät aina ymmärrä, minkä hinnan muusikot maksavat.
Elämää eletään tien päällä.
Uusi CD-levysi on nimeltään "Lights of Distant Cities." Kerro siitä.
Se kuvaa hetkiä, jolloin näkee jotakin hyvin selkeästi, -
kun pimeä jakso on päättymässä. Sitä levyn nimi merkitsee minulle.
En tehnyt tätä levyä ajatellen, että lopettaisin, -
vaikka levyn nimi ja kappaleet näyttävätkin enteilevän sitä.
Ensin ei ole varma mistään, ja sitten näkee välähdyksen suunnasta.
Niin kävi, kun ymmärsin, että lopettaisin musiikinteon.
Sinä selvästikin kuuntelet tarkasti, mitä Jumala puhuu sydämellesi.
Seuraat sitä, mitä Hän sanoo, et tunteitasi.
Aiot laulaa meille laulun, jossa kerrotaan kaikki. Kerro siitä.
Laulun nimi on "I Sing of Your Glory", "Laulan kirkkaudestasi".
En kirjoittanut sitä ajatellen, että lopettaisin.
Siinä kerrotaan, kuinka alun perin sain kutsun tehdä musiikkia.
Olin myös hyvin peloissani, mutta päätin laulaa Jumalan kirkkaudesta.
Sitten laulussa siirrytään siihen pisteeseen, jossa tajuaa, -
että elämä ja unelmat muuttuvat. Maailma muuttuu.
Olen menossa uuteen suuntaan.
Olen varma siitä, että kutsuni on laulaa Jumalan kirkkaudesta, -
teinpä mitä tahansa ja meninpä mihin suuntaan tahansa.
Päätöksesi innoittaa meitä kaikkia seuraamaan Hengen johdatusta.
Joskus Jumala ei anna uutta ennen kuin luovumme vanhasta.
―Tuo on totta minun elämässäni.
Saat mennä lavalle. Sitten saat laulaa meille.
Bebon uusi CD on nimeltään "Lights of Distant Cities."
Suosittelen sitä. Nyt Bebo Norman laulaa laulun "I Sing of Your Glory."
Aivan ikkunani ulkopuolella, poissa parrasvaloista, -
ääni kutsui seuraamaan, ja lähdin.
Mutta sisimmässäni siirtyessäni kohti uutta -
pelkään, että aikani täällä on lainaa vain.
Koko sydämeni ja sieluni, -
uskoni palasiksi murtuu matkalla.
Mutta nyt laulan kirkkaudestasi, laulan kirkkaudestasi.
Laulan kirkkaudestasi nyt ja ainiaan.
Mutta nyt laulan kirkkaudestasi, laulan kirkkaudestasi.
Laulan kirkkaudestasi nyt ja ainiaan.
Kaikki, mitä pidin pyhänä, murtui palasiksi, -
ja savijalkani painoa enää kestä ei.
Rakkaus ei ole vain tunne eikä toivokaan tunnu kantavan.
Maa murtuu alla jalkojeni, ja hautaudun.
Koko sydämeni ja sieluni, -
uskoni palasiksi murtuu matkalla.
Mutta nyt laulan kirkkaudestasi, laulan kirkkaudestasi.
Laulan kirkkaudestasi nyt ja ainiaan.
Mutta nyt laulan kirkkaudestasi, laulan kirkkaudestasi.
Laulan kirkkaudestasi nyt ja ainiaan.
Pidä tiukasti kiinni pyhistä siteistä, -
jotka pitävät koossa kurjan sieluni.
Pidä tiukasti kiinni pyhistä siteistä, -
jotka pitävät koossa kurjan sieluni.
Oi valon ja ikiaikaisten taivaiden Jumala, -
laulan: "Olet elävä".
Nyt laulan kirkkaudestasi, laulan kirkkaudestasi.
Laulan kirkkaudestasi nyt ja ainiaan.
Nyt laulan kirkkaudestasi, laulan kirkkaudestasi.
Laulan kirkkaudestasi nyt ja ainiaan.
Ainiaan.
Tulossa: ―Käsivarteni märki. Se oli turvonnut greipin kokoiseksi.
Epätoivoinen narkkari. ―Pistin silti ainetta toiseen käsivarteen.
Olin kuoleman kielissä. ―Puhelu, joka pelasti hänen elämänsä.
Kaikkivaltias Jumala...
Etsikää hänet!
Ei, ei.
Tarvitsetko rukousta? Soita tai kirjoita meille. Rukoilemme puolestasi.
Tervetuloa takaisin. Jos tapaisitte Amy Lambertin nyt, -
ette ikinä arvaisi, että Amy oli kerran kuolemaisillaan crack-motellissa.
Amy on nykyään terve, kaunis nainen, koska hänen äitinsä rukoili sitkeästi.
Oli hirveää kuulla, että Amy käytti suonensisäisiä huumeita.
En enää muistanut, missä olin.
Herra puhui minulle radiossa soivan laulun välityksellä: "Luota minuun".
Aloin käyttää huumeita 12-vuotiaana. Se johtui vanhempieni avioerosta.
Olin kääntänyt selkäni Herralle ja seurakunnalle. Olin petollinen.
Uskottelin perheelleni, että menin yökylään kaverini luo.
Kokeilin siellä ensi kertaa kovia huumeita: marijuanaa, kokaiinia.
Hän salasi huumeet taitavasti. Tarkistin hänet ja hänen huoneensa.
Tein kaikkea sitä, mitä äidit tekevät.
Kun lopetin peruskoulun, lähdin kadulle.
―Se oli vaikeaa aikaa.
En tiennyt, missä Amy oli tai mitä hänen sisällään tapahtui.
Äidin sydämeni itki.
Eräänä iltana olin erään ystäväni luona. En ikinä unohda sitä.
Kuulin, että aine vaikuttaisi paremmin, jos pistäisin sitä itseeni.
Tein niin ja olin heti koukussa. Lempihuumeeni oli oxycontin.
Tapasin jatkuvasti huumediilereitä. Aloin myydä huumeita.
Pistin itseeni huumetta 20―30 kertaa päivässä.
Asuin crack- ja heroiiniluukuissa, kadulla ja hylätyissä rakennuksissa.
Se tuhosi elämääni.
Kun lapsella on tuollainen ongelma, hänen puolestaan on käytävä sotaa.
Tuo taistelu oli elämäntehtäväni joka päivä.
En aikonut saada kieltävää vastausta.
Tiesin, että Jumala on suuri ja voi auttaa.
―Herra herätti äitini yhtenä iltana. ―Hän sanoi, että oli lähdettävä heti.
Oli kiire, jos vielä halusin nähdä Amyn.
"Rukoile. Murra riippuvuuden valta Amyn elämästä."
Kun äiti oli rukoillut, oli kuin Pyhä Henki olisi tullut ylleni.
Jumala alkoi lähettää vieraita ihmisiä luokseni.
He sanoivat, että Jumala rakastaa minua ja antaa minulle tulevaisuuden.
Näin Herra pehmitti sydäntäni.
Puhuin myös paljon veljeni kanssa puhelimessa.
Hän pyysi minua kanssaan kirkkoon.
Istuin siellä. Sydän hakkasi rinnassani. Eräs nainen tuli luokseni ja sanoi: -
"Herra pyysi kertomaan, että tämä jumalanpalvelus oli sinua varten."
Hän antoi numeronsa ja pyysi soittamaan.
Jumala puhui sydämelleni, mutten tiennyt, miten vastata.
Jatkoin huumeiden käyttöä.
Tärkeintä on, ettei ikinä luovuta, oli sitten kuinka pimeää tahansa.
Olin vuoteessa, kun kuulin Amyn sanovan hätääntyneenä: "Äiti".
Amy ei ollut paikalla. Tiesin, että hän oli pulassa.
Aloin rukoilla Amyn puolesta.
Olin sinä yönä crack-motellissa.
Pistin huumetta lukemattomia kertoja ja join pullollisen viinaa.
Jossakin vaiheessa pistäessäni osuin kai harhaan.
―Amy soitti minulle viideltä aamulla: "Olen pulassa. Tule hakemaan minut."
Käsivarteni märki ja turposi greipin kokoiseksi.
Muistan aina, kun odotin äitiä. Kipu kädessä oli todella kovaa.
Pistin silti huumetta toiseen käteen. Tarvitsin sitä fyysisesti.
Minun piti mennä hakemaan tytärtäni ja viedä hänet sairaalaan.
Käteni piti melkein amputoida, mutta se saatiin pelastettua.
Perheeni kutsuttiin huoneeseen.
Heille kerrottiin, että olin lähellä kuolemaa.
Muistin sen naisen seurakunnasta.
Pyysin heitä soittamaan hänelle. Olin valmis puhumaan.
Nainen tuli ja alkoi rukoilla. Jumala pani hänet puhumaan asioista, -
joista ei mitenkään voinut tietää. Murruin ja aloin parkua.
Nainen kysyi: "Amy, oletko valmis antamaan elämäsi Kristukselle?"
Amy vastasi kyllä. Koko perheemme oli siellä todistamassa tapahtumaa.
Koin läpikotaisen muutoksen.
Vaikka fyysinen riippuvuus ei ollut kadonnut, muutuin sisäisesti.
En vapautunut huumeista aivan heti.
Menin vuodeksi Mercy Ministries -järjestön huumevieroitusohjelmaan.
Kävin intensiivisessä terapiassa ja onnistuin voittamaan riippuvuuteni.
Jumala on kutsunut minut evankelistaksi kohtaamaan eksyneitä.
Sydämeni on avoin niille, jotka ovat samanlaisia kuin minä olin ennen.
Se oli ihme. Todellisuudessa Amyn ei pitäisi olla elossa.
―Minua katsoessaan on vaikea uskoa, että olen elänyt sillä tavalla.
Kerron ihmisille, että minulla on vielä arpi käsivarressa.
Menen ihmisten luo ja kerron, että olin huumekoukussa, -
mutta Herra vapautti minut ja voi vapauttaa heidätkin. Siinä on voimaa.
Jumala näki Amyn sellaisena kuin hän voisi olla.
Hän näki Amyn sellaisena kuin tämä on nyt, ei sitä toista Amya.
Hän näkee sinutkin kauniina, Jeesuksen loistoon puettuna.
Puettuna hienoihin pellavavaatteisiin, pyhien vanhurskauteen.
Hän näkee sinut lapsenaan, joka riemuitsee taivaan palatseissa.
Jumala ei näe sinua likaisena, ruokkoamattomana, -
sairaana, vihaisena, kurjana, hämmentyneenä ja peloissasi.
Jumala näkee sinut sellaisena, millaiseksi voit tulla.
Hän sanoo: "Jos tulet luokseni, teen sinusta kauniin."
Katsokaa Amya. Hän on upea, kaunis.
Eihän hän ole mitenkään voinut olla huumeidenkäyttäjä.
Eihän hän ole voinut tehdä sellaista, -
mutta hän oli kuolemaisillaan oleva huumeriippuvainen.
Mutta Jumala sanoi: "Minulla on parempi suunnitelma elämällesi."
Jumalalla on suunnitelma sinullekin.
"Anna elämäsi minulle. Minä teen sinusta kauniin."
Haluan, että rukoilette kanssani.
"Anokaa, niin teille annetaan, kolkuttakaa, niin teille avataan."
Pyydä nyt näillä sanoilla.
Rukoile kanssani hiljaa tai ääneen, mutta rukoile: -
"Herra Jeesus, -
tiedät, millainen olen.
Silti näet minut Jumalan lapsena.
Olen pahoillani siitä, mitä olen tehnyt Sinulle, Herra -
ja siitä, mitä olen tehnyt muille ja itselleni.
Anna anteeksi, Herra. Puhdista minut. Vapauta minut.
Täytä minut. Kiitän Sinua, Herra.
Kiitos, että kuulit rukoukseni ja tulit sydämeeni."
Isä, koskettakoon Pyhän Hengen voitelu niitä, jotka rukoilivat.
Vapauta heidät Jeesuksen nimessä. Aamen.
Soita ja kerro tästä jollekulle.
Sano: "Rukoilin Patin kanssa, annoin itseni Herralle ja olen vapaa."
Jos tarvitset sielunhoitoa, saat sitä.
Joku täällä rakastaa sinua. Olet vapaa.
Puhu siitä. Puhu vapauttavia sanoja.
Kahleet kirpoavat. Olet vapaa. Olet Jumalan lapsi.
Soita meille heti. Täällä vastaa joku, joka rakastaa sinua.
Vastaamme kysymyksiinne. Robert: "Kuinka suhtautua kulttien jäseniin, -
jotka tulevat kotiovelle todistamaan? Pitääkö heidät päästää sisään vai ei?"
Vastaamme kysymyksiin tauon jälkeen.
Jokainen lapsi tuntee rakkauden kielen.
Jokainen lapsi tarvitsee rakkautta.
Kuinka lapsi voisi kasvaa ilman rakkautta?
Jumalan rakkaus on vielä palavampaa.
Se on ikuista ja muuttumatonta.
On aika vastata kysymyksiinne.
Robert: "Kuinka pitäisi suhtautua kulttien jäseniin, jotka tulevat ovelle?
Torjunko heidät vai päästänkö sisään ja osoitan, että he ovat väärässä?"
Se riippuu henkilöstä. En voi vastata yleispätevästi.
He voivat olla sinua fiksumpia ja lahjakkaampia -
ja voivat taivuttaa sinut puolelleen.
En päästäisi heitä sisään, mutta jos luulet olevasi hyvä...
Olen näyttänyt sellaisille ihmisille Raamatusta, missä he ovat väärässä.
Useimmat heistä ovat fanaattisia.
En tunne sinua enkä niitä ihmisiä, jotka tulevat ovellesi.
―Pyhä Henki ohjaa tällaisissa asioissa. ―Aivan. Yleisesti ottaen sulkisin oven.
He ovat saaneet koulutusta kultin opista toisin kuin sinä.
Jos alat kilpailla heidän kanssaan, -
se on vähän kuin astuisit kehään Mike Tysonin kanssa.
Hän iskisi pääsi poikki.
Danny: "Pat, kuntosalini omistajat ovat agnostikkoja.
He sanoivat, etteivät halua lastensa menevän kristilliseen kouluun.
He ovat minua puolta nuorempia ja hyvin liberaaleja.
Vaihdanko salia vai jääkö todista- maan? Tuskin he tosin kuuntelisivat."
Kysytte minulta asioita, joita vain Jumala voi näyttää teille.
Pitäisikö sinun vaihtaa kuntosalia?
Paavali sanoi, että jos emme halua olla tekemisissä huorintekijöiden, -
juoppojen ja valehtelijoiden kanssa, meidän pitäisi jättää tämä maailma.
Tapaat koko ajan ihmisiä, jotka eivät usko samoin kuin sinä.
Onko se hyvä kuntosali? Yrittävätkö he horjuttaa uskoasi?
En halua kuulla, että joku on agnostikko, kun nostan painoja.
Käyn kuntosalilla treenaamassa.
Jos niin käy, unohda koko juttu. Vaihda kuntosalia.
Toisaalta, jos saat tilaisuuden todistaa hiljaisesti, anna palaa.
Aivan. Anna palaa. Kaikki riippuu olosuhteista ja henkilöistä.
Ei tarvitse jäädä kuuntelemaan, jos he jauhavat sinulle oppejaan.
En usko, että he jauhavat. Danny vaikutti hämmästyneeltä.
Pidän siitä, että rohkaiset meitä jäämään. Jos lähdemme heti, -
kun joku on eri mieltä kanssamme, ihmiset eivät kuule totuutta.
Niin ei voi tehdä. On oltava maailman ihmisten kanssa.
Michelle: "Eikö seurakunnan tulisi pitää kiinni ehtoollisesta ja kasteesta?
Pastorini vaimoineen nauttii ehtoollista kirkossa, muut eivät.
Voimme kuulemma nauttia ehtoollista kotona. Kirkossa ei ole paikkaa -
uusien uskovien kastamiseen. Luulin Hengen johtaneen minut sinne."
En usko, että Pyhä Henki johtaa sinua. Tuohan kuulostaa ihan kultilta.
Saamme kummallisia kysymyksiä. Mitä seurakunnissa oikein tapahtuu?
Tietysti ehtoollista nautitaan seurakunnassa, yhdessä.
Kokoonnumme yhteen nauttimaan Herran ehtoollista.
"Älkäämme jättäkö omaa seurakunnankokoustamme."
Olen baptisti. Meillä on kasteallas seurakunnassa.
Ajatuskin siitä, että meidät kastettaisiin kylpyammeessa...
Mene toiseen seurakuntaan. Elämä on liian lyhyt.
Joyce: "Kuinka tiedämme, mitkä VT:n lupaukset ja lait ovat kristityille -
ja mitkä vain juutalaisille?"
Jeesus sanoi: "Kunnes taivas ja maa katoavat, -
ei laista katoa pieninkään kirjain, ei pieninkään piirto."
Jotkin niistä, kuten ruokaan liittyvät lait, on täytetty, -
mutta moraaliset lait, kuten Jumalan rakastaminen, -
vanhempien kunnioittaminen ja ettei saa varastaa, tappaa ja valehdella, -
ovat kaikille tarkoitettuja lakeja. Miten sitten voi tietää?
Jos on kyse ostereiden syömisestä, Herra antoi meille vapauden.
Herra ja Pyhä Henki näyttävät teille.
Kayla kysyy: "Kuka loi taudit, Jumalako vai Saatana?"
Ei kumpikaan. Tämä maailma, jossa elämme, rappioituu.
On olemassa sellainen asia kuin entropia.
Kehittyneet järjestelmät ovat taipuvaisia hajoamaan.
Maailma oli täydellinen niin kauan, kun olimme Jumalan läsnäolossa.
Menetimme Jumalan läsnäolon. Entropia astui kuvaan. Kehittyi tauteja.
Ne kuuluvat rappeutuvan maailmankaikkeuden luonteeseen.
Lopetamme sanoihin: "Jeesuksen veri puhdistaa kaikesta synnistä."
Seison sydämesi ovella ja kolkutan.
Tulen jokaisen miehen, naisen ja lapsen luo.
Haluan tuntea sinut. Haluan, että sinä tunnet minut.
Joku koputtaa sydämesi ovella. Hänen nimensä on Jeesus Kristus.
Kutsutko Hänet sisään? Soita tai kirjoita meille tänään.
Kun haluat puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita heille.
Suomennos: Anna Voionmaa